SHBA tregon mbështetjen për aleatët e saj në Evropë
Nënpresidenti Joe Biden mbërriti dje në Varshavë për të treguar mbështetjen amerikane për aleatët e Evropës Lindore pas pushtimit të Krimesë nga Rusia.
Nënpresidenti amerikan Joe Biden dje arriti në Poloni për bisedime që synojnë të sigurojnë aleatët e Evropës Lindore se ata kanë mbështetjen e Shteteve të Bashkuara. Vizita ndodhi menjëherë pasi Moska dje nënshkruajti një traktat për të bërë zyrtarisht rajonin ukrainas të Krimesë pjesë të Federatës Ruse. Korrepondenti i Zërit të Amerikës Henry Ridgwell njofton nga Londra se tensionet dhe rritja e pranisë ushtarake ka rritur shqetësimet në rajon. Nënpresidenti i Shteteve të Bashkuara Joe Biden mbërriti dje në Varshavë për të ritheksuar mbështetjen amerikane për aleatët e Evropës Lindore. Zyrtarët thonë se udhëtimi i tij ka për qëllim të konfirmojë se Shtetet e Bashkuara do të mbrojnë aleatët e saj në Evropën Lindore dhe për të diskutuar mënyrat për të zvogëluar varësinë e rajonit nga energjia ruse. Zoti Biden do të takohet me udhëheqës nga Letonia, Lituania, Estonia, dhe Polonia, të cilat kanë qenë pjesë e ish- Bashkimit Sovjetik. Këto vende kryesisht i shohin Shtetet e Bashkuara, e jo Evropën, si garantues të sigurisë së tyre, thotë Nicholas Redman, analist në Institutin Ndërkombëtar për Studime Strategjike. Trupat e NATO-s janë duke u stërvitur në Norvegjinë veriore, si pjesë e stërvitjes Përgjigja e Ftohtë 2014, e planifikuar që para shpërthimit të krizës në Ukrainë. Kufiri rus është vetëm 450 kilometra larg rajonit ku trupat e NATO-s po zhvillojnë stërvitjet. Gjenerali Morten Haga Lunde është drejtor i stërvitjeve ushtarake të NATO-s. Afër kufirit ukrainas, trupat ruse kanë kryer stërvitje e tyre ushtarake. Ngjarjet në Krime kanë rritur tensionet në mbarë rajonin, thotë analisti Nicholas Redman. Në përgjigje të veprimeve të Rusisë, Bashkimi Evropian të hënën vendosi sanksione kundër 21 qytetarëve rusë, nddërsa Shtetet e Bashkuara vendosën saksione ndaj 11 zyrtarëve të lartë rusë. Ministria e Jashtme e Rusisë tha se sanksionet "nuk do të bëjnë asgjë". Por Evropa ka fuqinë për të dëmtuar Rusinë, thotë analisti Nicholas Redman. Analistët thonë se kjo mundësi po rindez tensionet që janë lënë anash për dy dekada, tensione të cilat shumë njerëz shpresonin se ishin bërë pjesë e së kaluarës.